PLAT:ส่องกำไร Q1/60 โตต่อเนื่องแนะนำซื้อราคาเป้าหมาย 8.5 บาท
PLAT:ส่องกำไร Q1/60 โตต่อเนื่องแนะนำซื้อราคาเป้าหมาย 8.5 บาท
16 ก.พ. 2560

บล.เมย์แบงก์ กิมเอ็ง ระบุในบทวิเคราะห์วันนี้(16ก.พ.) ว่า บริษัท เดอะ แพลทินัม กรุ๊ป จำกัด (มหาชน) หรือ PLAT แนวโน้มผลประกอบการไตรมาส1/60 คาดกำไรสุทธิเติบโตอย่างต่อเนื่อง เป็นผลมาจากค่าเช่าเฉลี่ยสูงขึ้น และรับรู้รายได้จากโครงการตลาดนัดกลางคืนเป็นเวลาเต็มไตรมาส
คาดกำไรปี 2560 เติบโต 8% จากการปรับขึ้นค่าเช่าและค่าห้องพัก การเพิ่มรายได้ให้เช่าพื้นที่ส่วนกลางในการจัดกิจกรรมการตลาดและการเพิ่มรายได้จากค่าโฆษณา นอกจากนั้นยังมีรายได้เพิ่มเติมจากโครงการตลาดนัดกลางคืน
ยังคงคำแนะนำ ซื้อ PLAT โดยประเมินราคาเป้าหมาย (DCF) 8.50 บาท โดยเห็นว่าบริษัทมีรายได้มั่นคงจาก โครงการ เดอะ แพลทินัมฯ ซึ่งมีอัตราเข้าเช่าสูงมาตลอดและสามารถปรับขึ้นค่าเช่าได้ตามสัญญา ขณะที่การเติบโตของบริษัทจะโดดเด่นขึ้นในปี 2561 จากการเปิดโครงการ เดอะ มาร์เก็ต บาย แพลทินัม รวมทั้งโครงการอื่นปีถัดๆ ไป ไม่ว่าจะเป็น โรงแรมที่สมุย โรงแรมและอาคารสำนักงานที่โครงการ เดอะ มาร์เก็ตฯ   